రాజిందర్ ఘాయ్

రాజిందర్ సింగ్ ఘాయ్, పంజాబ్ రాష్ట్రానికి చెందిన మాజీ క్రికెట్ ఆటగాడు. 10 సంవత్సరాలు రంజీ ట్రోఫీ ఆడాడు, 3 సంవత్సరాలు పంజాబ్ రాష్ట్ర జట్టుకు కెప్టెన్‌గా ఉన్నాడు. 1984 నుండి 1986 వరకు భారత క్రికెట్ జట్టుకు ప్రాతినిధ్యం వహించాడు.

జననం 
రాజిందర్ సింగ్ ఘాయ్ 1960, జూన్ 12న పంజాబ్ రాష్ట్రంలోని జలంధర్ నగరంలో జన్మించాడు.

క్రికెట్ రంగం 
ఇంగ్లాండ్‌తో జరిగిన తన తొలి వన్డే అంతర్జాతీయ మ్యాచ్‌లో ఆడిన అతను తన తొలి ఓవర్‌లోనే టిమ్ రాబిన్సన్ వికెట్‌ను సాధించాడు, ఇది అరుదైన ఘనతగా నిలిచింది. కపిల్ దేవ్, చేతన్ శర్మలతోపాటు అత్యంత వేగవంతమైన భారతీయ బౌలర్‌లలో ఒకరిగా ప్రశంసించబడ్డాడు. 1986లో "సర్వీసెస్"తో జరిగిన మ్యాచ్ లో 114 నాటౌట్‌గా అత్యధిక స్కోరు సాధించి, తన హార్డ్ హిట్టింగ్ బ్యాట్స్‌మెన్‌షిప్‌కు కూడా ప్రసిద్ధి చెందాడు. 1985లో శ్రీలంక పర్యటనకు వెళ్ళాడు, కానీ ఫస్ట్ క్లాస్ గేమ్‌లలో మాత్రమే ఆడాడు.

మూలాలు

బయటి లింకులు 
 

జీవిస్తున్న ప్రజలు
1960 జననాలు
భారతీయ వన్డే క్రికెట్ క్రీడాకారులు
భారతీయ క్రికెట్ క్రీడాకారులు
పంజాబ్ క్రికెట్ క్రీడాకారులు
పంజాబ్ క్రీడాకారులు
పంజాబ్ వ్యక్తులు